
Delegering av myndighet til kontorsjef ved Biologisk institutt
§ 7 Kontorsjef

Kontorsjefen ivaretar ledelsen av instituttets administrative og forvaltningsmessige arbeid i samråd med og på delegasjon fra instituttlederen. Slik delegasjon skal skje skriftlig.

UiO’s reglement sier følgende om kontorsjefrollen:

”§ 8 Kontorsjef (jf Normalregler for institutter)

Myndighetsområde:

Ved institutter som har en egen kontorsjef ivaretar kontorsjefen ledelsen av instituttets administrative og forvaltningsmessige arbeid i samråd med og på delegasjon fra instituttlederen. 

Kontorsjefen kan ha delegert overordnet ansvar for instituttets administrasjon

Kontorsjefen skal påse at administrative gjøremål ved grunnenheten utøves i samsvar med lover, forskrifter, reglementer, avtaler og retningslinjer gitt av overordnet myndighet og universitetets organer.”

Følgende delegering er gitt av INSTITUTTLEDER VED BIOLOGISK INSTITUTT:

Ansvar for

· effektiv organisering av enhetens administrative ressurser
· Personalansvar for teknisk og administrativt personale
· ansvar i forhold til budsjett, regnskap og regnskapsførsel med anvisningsrett

· undervisnings- og eksamensadministrasjon, studieplanarbeid, kursopplegg, studentopptak og studentinformasjon

· å påse at instituttets teknisk-administrative funksjoner har nødvendig kompetanse, er brukerrettet og yter best mulig service overfor brukergrupper og samarbeidspartnere
· å bistå instituttlederen i planlegging og styring av forskningsadministrative oppgaver og rutiner 
· å bistå instituttlederen i å utarbeide forslag til årsplaner, årsmelding og budsjett
· oppfølging av instituttets Helse-, Miljø- og Sikkerhetsarbeid (HMS-arbeid), innkjøpsordninger, og lokal IT-drift og støtte 

· den daglige personaloppfølging 

· oppfølging av personaladministrative spørsmål 
· oppfølging av instituttets etablerte lønns- og personalpolitikk 
· etablering og oppfølging av internkontrollsystemer

· generell saksforberedelse og saksbehandlerstøtte i enkeltsaker

· sekretærfunksjon for utvalg og styre

